《追和东坡次蔡郎中游湖韵》
宋代·于石

昔年著脚穷深幽，藕花十里烟波秋。
骑驴踏月杨柳市，买舟听波菰蒲洲。
酒楼倚天沸歌管，繁华转眼如云浮。
山川悠悠尚如昨，岁月匆匆不可留。
君不见钱唐江上潮，早潮生兮晚潮落，
滔滔东去何时休。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。